Volksgenoot, waar gaan jy heen? | Die Vryburger
Volksgenoot, waar gaan jy heen?
March 23, 2015 - Menings - 8 comments
Afrikaner, quo vadis, waar gaan jy heen?
Laat ons besin, Volks-fees en dank vir genade versus nasie-leuen en uittartende humanisme
Is die hartseer nie toenemend dat ons moet vra:
onthou jy nog waar jy vandaan kom?
onthou jy die geloofs-voorbeeld, die onbaatsugtige offers van ons voorgeslagte?
Kom ons kyk terug na een volks-feesdag en na een nasie-herdenkingsdag.
Die dag en datum 27 Februarie spreek van genade en ´n volk se dankbare erkenning van daardie genade. Dit herinner ons dat ons ´n Geloftevolk is, dat ons daarom, selfs te midde van aardse swaarkry, oneindig ryk en geseënd is.
Uiteindelik móét ´n gelowige volk verby Majuba en Bloedrivier terugkyk en teruggryp na Gólgota. Eers dán onthou ons werklik wie en wat ons is, en waarom ons hier geplant is.
Maar dit vermaan ons ook dat ´n Geloftevolk dít altyd bly:
tot eer van God, en seën vir die volk en die land, solank ons ons gelofte gestand doen.
óf tot voorbeeld van Goddelike geregtigheid, en tug van wie afdwaal, of swyg daaroor.
Hier teenoor staan 21 Maart spreek van bandelose geweld, opstand teen die gevestigde orde en dekade-lange doodslag as fondament van ´n "nuwe" Suid-Afrika, gebou op die doodsbeendere van duisende.
Dit herinner daagliks aan die noodwendige verval wat volg uit ´n heidendom wat rondom ´n Babel-toring van humanisme kniel voor die altaar van "mensregte".
En dit staan ook in die teken van skeiding: skeiding tussen geloof en ongeloof, skeiding tussen ware volksgenote en diegene wat slegs "my volk, my volk" uitroep ter wille van eiebelang en dan flink die dolk van verraad plant in die rug van die Boere-Afrikaner.
In 2015 moet ons kennis dra van ons verlede, die goeie en dit wat minder goed is. Ons moet veral kennis neem van ons diepste geloofs- en volks-waardes:
dit is ´n maatstaf om onsself koersvas te hou op die pad na volks-vryheid;
dit is ´n maatstaf om valse "volksgenote", agente van verandering, aan die kaak te stel.
Weinig siektes is so vernietigend soos kanker, waar deel van die liggaam teen homself begin veg.
Die agente van verandering, wat ons volk verlei na "mensregte", "burgerregte", wil eintlik net die Calvinistiese karakter van ons volk, wat sedert die jare sestig ondermyn is, finaal probeer omvêrwerp met hulle humanisme – hulle is ´n kanker in ons volk.
Boere-Afrikaner, onthou waar jy vandaan kom en staan dan vas in die ware geloof op die pad na volks-vryheid.
8 thoughts on "Volksgenoot, waar gaan jy heen?"
Johan Steyn March 23, 2015 at 9:25 am
Dis nodig dat meer sulke skrywes die lig sien. Ons mense dwaal af en ons verlede word vergeet. Dankie Mnr Papenfus
jakoos March 23, 2015 at 10:58 am
Dis nou alles mooi en pragtig en edel, maar hoe sal ons weet of die "hele volk" nou weer terug is by "ware geloof" of Golgota? En wat gebeur dan? Verdwyn die ANC en die DA en al hierdie heidense groepe – of sit ons maar steeds in hierdie gemors wat "groot Christene" soos Beyers Naude en Johan Heyns – en heelwat ander ongenoemdes – ons ingepreek en gebid het? En sit ons dalk in 'n nog groter godsdienstige gemors met 'n groot deel Afrikaners wat Belhar aanvaar en saam met die kleurlinge kerk vorm? Of gaan die klein groepie Afrikaners wat as "gelowige volksgenote" erken word, erens op 'n hopie sit en wag vir die oordeelsdag of die wederkoms of die wegraping – totdat hulle almal wegkwyn?
Nee, terug na die godsdiens en eng geloof is NIE die antwoord vir die Afrikanervolk nie. Dit is NOU die tyd vir almal wat hulself as etniese Afrikaner beskou – ondanks godsdienstige of filosofiese ooortuigings, ja ondanks sekere politieke verskille – bymekaar kom en saampraat en planne maak oor hoe hierdie volk gaan oorleef. As ons dit nie doen nie, gaan die Afrikaner verdwyn – binne die volgende drie geslagte of 100 jaar.
Praat saam en doen iets! En hou tog net op met preek en preek!
Vaandrig March 23, 2015 at 1:09 pm
"Praat saam en doen iets! En hou tog net op met preek en preek!"
Ek geniet "preke" soos hierdie en daar kan gerus meer daarvan wees, miskien sal iets daarvan by meer mense insink. Tot ons besef waar ons heil vandaan kom en wysheid van Hom afsmeek, gaan praat van doen en doen ons nie verder bring nie. Dit is ongelukkig (eerder gelukkig want die teendeel geld ook) so dat as die fondasie nie reg, sterk en stewig is nie, beteken die gebou wat daarop gebou word, nie veel nie.
Ek dink daar verskyn heeltemal te min van hierdie "preke" in Die Vryburger. As die voortbestaan van die Afrikanervolk regtig vir ons erns is, sal ons minder op menslike vermoëns staat maak
jakoos March 23, 2015 at 2:07 pm
Vaandrig, jy praat van "menslike vermoens". Is die huidige gemors waarin die Afrikanervolk is die gevolg van "menslike vermoens" – of is dit die "Wil van God"? Mooi dink voor jy antwoord want daar is baie slaggate op daardie pad!
Waarheid March 24, 2015 at 10:05 am
Jakoos en Joffre ek stem met jul beide saam.
Hoe gaan ons beide in die praktyk verwesenlik?
Kom ons skei godsdiens wat sy eerbare plek het, van politieke strategie vir volksbevryding. God wag vir ons, dit is dwaas om net vir tekens van Hom te wag.
Die Volk kan eendragtigheid kry rondom 1. Glo in God, 2. Glo in Volk, 3. Glo in jou eie talente en bydraes, 4. Werk saam vir Volksvryheid.
Dit bring ons dan by politieke strategiee vir volksbevryding… Hierop behoort ons myns insiens met 'n gebiedsbesettingstrategie te reageer. 'n Visie deur 'n orator 'n leier wat die Volk uitdaag om hier te bele^, hier vakansie te hou, hier af te tree, hier Universiteit toe te gaan, hier na kosskole te gaan, hier die vrouens en kinders te laat bly terwyl ons mans geld verdien waar ookal. So kan ons onsself in outonomie en republikeinse vryheid in presteer.
jakoos March 24, 2015 at 10:25 am
Waarheid, ek dink jy het iets hier beet – dalk die waarheid! Maar ek vermoed dat daar meer as een gebied sal moet wees – dalk 'n hele paar kleiner gebiede. Een enkele groot gebied gaan nie deur hierdie Afrika-onderdrukkers aanvaar en toegelaat word nie.
Maar benenwens dit, sal ons moet begin werk aan 'n eie volksekonomie geskoei op die basis van kontant in die hand is die beste klant – of so iets! In die eerste plek doen besigheid net met Afrikaners – net waar en wanneer jy kan. Dis nie altyd moontlik nie want bv. die supermarkte is almal in beheer van volksvreemdes of volkshaters – selfs Checkers/Shoprite en Pep!
En doen alle transaksies in kontant op 'n basis van wedersydse vertroue – sonder kwitansies of fakture – en laat die Ontnemer (ook bekend by die skewe naam van SA Inkomstediens!) maar sien hoe hy sy deel kry!
Ben March 24, 2015 at 2:39 pm
Sien nou-die dag op TV 'n program oor die NG Kerk se sendingwerk in Malawi. Een van die gevolge was 'n groot bevolkingstoename en uitputting van natuurlike hulpbronne. Klink dit bekend?
Waarheen dan? Met hoe geweld, oor doe algemeen swak wiskundige geletterdheid en kompulsiewe emosionele reaksies met tieners wat wil subsidies he vir babas is dit stellig een van die slegste lande op die planeet om in te woon. As al die Afrikaners sou emigreer stort alles dan wel ook in duie. Baie slimmes en rykes het dit klaar gedoen. Slegs mense met besondere moed, deursettingsvermoe en 'n rare toekomsvisie sal van dit alles sin kan maak en iets opbou vir die toekoms.